Diari Oficial de la Generalitat Valenciana


Sumari del DOGV 9722, del 10-11-2023 (2023/10628)

RESOLUCIÓ 1103/23, de 26 d'octubre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es declara deserta la convocatòria del procediment de provisió, pel sistema de lliure designació, del lloc de treball de naturalesa funcionarial número 37, lletrada o lletrat (convocatòria LD 1/2023).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10837


Data del document
:   26-10-2023

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ 1103/23, de 26 d'octubre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es declara deserta la convocatòria del procediment de provisió, pel sistema de lliure designació, del lloc de treball de naturalesa funcionarial número 37, lletrada o lletrat (convocatòria LD 1/2023). [2023/10573]  
  
En virtut de la Resolució número 501/2023, de 10 de maig, del director de l'Agència de Prevenció i Lluita contra el Frau i la Corrupció de la Comunitat Valenciana, es va convocar la provisió, pel sistema de lliure designació, del lloc de treball vacant de naturalesa funcionarial número 37, lletrat o lletrada (convocatòria LD 1/2023).  
Consultat el Registre d'entrada general de l'Agència, durant el termini de presentació de sol·licituds de participació en aquest procediment de provisió, des del 16 de juny al 29 de juny de 2023, tots dos inclosos, es van presentar les següents:  
Una persona aspirant va presentar un escrit, amb número de registre general d'entrada 871/2023, de 31 de juliol, pel qual renuncia a participar en el present procés de lliure designació, sol·licitud que s'accepta mitjançant la Resolució 988/23, de data 26 de setembre.  
Consta en l'expedient l'informe preceptiu i vinculant emés per l'Àrea d'Administració, Recursos Humans i Gestió Econòmica sobre el compliment dels requisits per part de les persones participants en la convocatòria a què es fa referència, informe en el qual es justifica que cap de les persones candidates compleix els requisits exigits en aquest procediment de provisió de llocs, atés que l'experiència acreditada no correspon a la requerida.  
Atenent el que es preveu en la base sisena que regeix la present convocatòria, en concordança amb el que es disposa per l'article 115 de la Llei 4/202, de 16 d'abril, de la funció pública valenciana, i en virtut de les funcions recollides en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
Primer  
Declarar deserta la convocatòria del procediment de provisió, pel sistema de lliure designació, del lloc vacant de naturalesa funcionarial número 37, lletrat o lletrada, de la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, pels motius que queden recollits en la part expositiva d'aquesta resolució.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar, potestativament, un recurs de reposició, en el termini d'un mes, davant del director d'aquesta Agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.m i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de ser notificada. Tot això, sense perjudici de qualsevol altre recurs o acció que s'estime procedent.  
  
València, 26 d'octubre de 2023.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.